αγαθηι τυχηι ορκος επιμενει βερενικης και των υιων επειδη σευθης υγιαινων παρεδωκεν επιμενην σπαρτοκωι και τα υπαρχοντα αυτου και σπαρτοκος επι τουτοις τα πιστα εδωκεν αυτωι δεδοχθαι βερενικη και τοις υιοις αυτης εβρυζελμει και τηρει και σατοκωι και σαδαλαι και τοις [---]εσομενοις δεδοσθαι επιμενην [σπαρ]τοκωι αυτον και τα υπαρχοντα αυτου εις απαντα τον βιον παρεχεσθαι δε και επιμενην την χρειαν σπαρτοκωι η οις αν σπαρτοκος συντασσηι καθ ο αν δυνηται εξαγαγετωσαν δε οι βερενικης υιοι εκ του ιερου των θεων των σαμοθραικιων εφ ωι αδικησουσι επιμενηγ κατα μηθενα τροπομ μηθεν αλλα παραδοτωσαν σπαρτοκωι αυτον και τα υπαρχοντα αυτου μηδε των υπαρχοντων μηδεμ περιαιρεισθωσαν μηθεν αδικουντι εαν δε τι φαινηται αδικων υπερ τουτων επιγνωμων εστω σπαρτοκος τον δε ορκον τουτον γραφηναι ειστηλας λιθινας και ανατεθηναι [ε]μ μεγ καβυληι εις το φωσφοριον και εις την αγοραν παρα τομ βωμον τον του απολλωνος εν δε σευθοπολει εις το ιερον των θεων των μεγαλων και εις την αγοραν εν τωι του διονυσου ι[ερωι] παρα τον βωμον ευορκουσιν δε και εμμενουσιν εν τοις ορκοις ειη αυτ[οις] λωιογ και αμεινον παρα δε βερενικης ειναι αυτωι τους αρχαιους ορκους.
Thrace — Augusta Traiana (Stara Zagora) — Seuthopolis (Kazanlak) — ca. 300-280 BC — IGBulg III,2 1731 [= ll. 27-34] — Chiron 24 (1994) 241-266 (Elvers)
 ca. 300-280 BC 